title: Odluka Vijeća (ZVSP) 2021/813 od 20. svibnja 2021. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)

text:
                  21.5.2021

                  HR

                  Službeni list Europske unije

                  L 180/149

         ODLUKA VIJEĆA (ZVSP) 2021/813
         od 20. svibnja 2021.
         o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 22. srpnja 2014. donijelo Odluku 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1).

                     (2)

                     Vijeće je 13. svibnja 2019. donijelo Odluku (ZVSP) 2019/761 (2) kojom je mandat misije EUAM Ukraine produljen do 31. svibnja 2021.

                     (3)

                     U kontekstu strateškog preispitivanja misije EUAM Ukraine Politički i sigurnosni odbor postigao je dogovor o tome da bi misiju EUAM Ukraine trebalo produljiti do 31. svibnja 2024. i da bi stratešku procjenu usmjerenu na razvoj političke dimenzije trebalo provesti nakon dvije godine.

                     (4)

                     Odluku 2014/486/ZVSP trebalo bi stoga produljiti do 31. svibnja 2024.

                     (5)

                     Misija EUAM Ukraine provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka 2014/486/ZVSP mijenja se kako slijedi:

                        1.

                        u članku 14. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s misijom EUAM Ukraine za razdoblje od 1. lipnja 2021. do 31. svibnja 2024. iznosi 88 500 000 EUR.”;

                        2.

                        članak 18. zamjenjuje se sljedećim:

                           „Članak 18.
                           Strateško preispitivanje
                           Strateško preispitivanje misije EUAM Ukraine usmjereno na razvoj političke dimenzije provodi se nakon 31. svibnja 2023.”;

                        3.

                        u članku 19. drugi stavak zamjenjuje se sljedećim:
                        „Primjenjuje se do 31. svibnja 2024.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. svibnja 2021.

                  Za Vijeće

                  Predsjednik

               A. SANTOS SILVA

            (1)  SL L 217, 23.7.2014., str. 42.

            (2)  Odluka Vijeća (ZVSP) 2019/761 od 13. svibnja 2019. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 125, 14.5.2019., str. 16.).


title: Odluka Vijeća (ZVSP) 2021/814 od 20. svibnja 2021. o izmjeni Odluke (ZVSP) 2017/915 o aktivnostima Unije za širenje suradnje u cilju potpore provedbi Ugovora o trgovini oružjem

text:
                  21.5.2021

                  HR

                  Službeni list Europske unije

                  L 180/151

         ODLUKA VIJEĆA (ZVSP) 2021/814
         od 20. svibnja 2021.
         o izmjeni Odluke (ZVSP) 2017/915 o aktivnostima Unije za širenje suradnje u cilju potpore provedbi Ugovora o trgovini oružjem
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 29. svibnja 2017. donijelo Odluku (ZVSP) 2017/915 (1).

                     (2)

                     Vijeće je 30. srpnja 2020. donijelo Odluku (ZVSP) 2020/1134 (2) o izmjeni Odluke (ZVSP) 2017/915 i produljenju provedbenog razdoblja za aktivnosti iz njezina članka 1. do 30. lipnja 2021.

                     (3)

                        Bundesamt für Wirtschaft und Ausfuhrkontrolle i Expertise France u svojstvu provedbenih agencija zatražili su 31. ožujka 2021. odnosno 6. travnja 2021. odobrenje Unije da se provedba Odluke Vijeća (ZVSP) 2017/915 i drugi put produlji, do 31. siječnja 2022., zbog stalnih izazova koji proizlaze iz pandemije bolesti COVID-19.

                     (4)

                     Nastavak aktivnosti iz članka 1. Odluke (ZVSP) 2017/915 nema nikakvog utjecaja na financijska sredstva do 31. siječnja 2022.,

               DONIJELO JE OVU ODLUKU:

            Članak 1.
            Članak 5. Odluke (ZVSP) 2017/915 zamjenjuje se sljedećim:

                  „Članak 5.
                  Ova Odluka stupa na snagu na dan donošenja.
                  Prestaje važiti 31. siječnja 2022.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. svibnja 2021.

                  Za Vijeće

                  Predsjednik

               A. SANTOS SILVA

            (1)  Odluka Vijeća (ZVSP) 2017/915 od 29. svibnja 2017. o aktivnostima Unije za širenje suradnje u cilju potpore provedbi Ugovora o trgovini oružjem (SL L 139, 30.5.2017., str. 38.).

            (2)  Odluka Vijeća (ZVSP) 2020/1134 od 30. srpnja 2020. o izmjeni Odluke (ZVSP) 2017/915 o aktivnostima Unije za širenje suradnje u cilju potpore provedbi Ugovora o trgovini oružjem (SL L 247, 31.7.2020., str. 24.).


title: Odluka Vijeća (EU) 2021/803 od 10. svibnja 2021. o sklapanju, u ime Unije, Sporazuma u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije

text:
                  21.5.2021

                  HR

                  Službeni list Europske unije

                  L 181/1

         ODLUKA VIJEĆA (EU) 2021/803
         od 10. svibnja 2021.
         o sklapanju, u ime Unije, Sporazuma u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta,
         budući da:

                     (1)

                     Vijeće je 15. lipnja 2018. ovlastilo Komisiju da otvori pregovore na temelju članka XXVIII. Općeg sporazuma o carinama i trgovini (GATT) iz 1994. o raspodjeli carinskih kvota uključenih u raspored EU-a CLXXV. zbog povlačenja Ujedinjene Kraljevine iz Unije.

                     (2)

                     Pregovori s Kraljevinom Norveškom zaključeni su 7. i 8. srpnja 2020. parafiranjem Sporazuma u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije („Sporazum”).

                     (3)

                     Sporazum je potpisan u ime Unije 17. prosinca 2020., podložno njegovu kasnijem sklapanju, u skladu s Odlukom Vijeća (EU) 2020/1496 (1).

                     (4)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT-a) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije odobrava se u ime Unije (2).

            Članak 2.
            Predsjednik Vijeća u ime Unije šalje obavijest predviđenu u Sporazumu (3)

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 10. svibnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (EU) 2020/1496 od 13. listopada 2020. o potpisivanju, u ime Unije, Sporazuma u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije (SL L 343, 16.10.2020., str. 22.).

            (2)  Vidjeti stranicu 3 ovoga Službenog lista.

            (3)  Glavno tajništvo Vijeća objavit će datum stupanja na snagu Sporazuma u Službenom listu
            Europske
            unije.


title: Odluka Komisije (EU) 2021/826 оd 17. svibnja 2021. o oslobođenju od uvoznih carina i izuzeću od plaćanja PDV-a za robu koju je Belgija uvezla kao odgovor na pomoć koju je zatražila Grčka radi suočavanja s migracijskom krizom (priopćeno pod brojem dokumenta C(2021) 3274) (Vjerodostojni su samo tekstovi na nizozemskom, francuskom i grčkom jeziku)

text:
                  25.5.2021

                  HR

                  Službeni list Europske unije

                  L 184/1

         ODLUKA KOMISIJE (EU) 2021/826
         оd 17. svibnja 2021.
         o oslobođenju od uvoznih carina i izuzeću od plaćanja PDV-a za robu koju je Belgija uvezla kao odgovor na pomoć koju je zatražila Grčka radi suočavanja s migracijskom krizom

               (priopćeno pod brojem dokumenta C(2021) 3274)

         (Vjerodostojni su samo tekstovi na nizozemskom, francuskom i grčkom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2009/132/EZ od 19. listopada 2009. o utvrđivanju područja primjene članka 143. točaka (b) i (c) Direktive 2006/112/EZ o oslobođenju od plaćanja poreza na dodanu vrijednost prilikom konačnog uvoza određene robe (1), a posebno njezin članak 53. prvi stavak,
         uzimajući u obzir Uredbu Vijeća (EZ) br. 1186/2009 od 16. studenoga 2009. o uspostavi sustava oslobođenja od carina u Zajednici (2), a posebno njezin članak 76. prvi stavak,
         budući da:

                     (1)

                     Grčka je 2. ožujka 2020. nakon razdoblja migracijske krize podnijela zahtjev za pomoć u smislu članka 15. Odluke br. 1313/2013/EU Europskog parlamenta i Vijeća (3).

                     (2)

                     Ministarstvo obrane Belgije je 6. ožujka 2020., kao državna organizacija u smislu članka 74. Uredbe (EZ) br. 1186/2009 i članka 51. Direktive 2009/132/EZ, u okviru odgovora na zahtjev Grčke uvezlo i otpremilo u tu zemlju opremu za hitnu pomoć i druge potrebne zalihe za distribuciju ili stavljanje na raspolaganje tražiteljima azila i migrantima.

                     (3)

                     Do obavijesti o odluci Komisije Belgija je odobrila suspenziju uvoznih carina i poreza na dodanu vrijednost („PDV”) primjenjivih na robu u smislu članka 76. drugog stavka Uredbe (EZ) br. 1186/2009 i članka 53. drugog stavka Direktive 2009/132/EZ.

                     (4)

                     Belgija je 23. ožujka 2020. podnijela zahtjev za oslobođenje od plaćanja uvoznih carina i za izuzeće od PDV-a za robu isporučenu Grčkoj. Belgija je Komisiji dostavila detaljan popis na kojem su navedeni priroda i količina robe koja je uvezena oslobođena uvoznih carina i izuzeta od PDV-a te poslana Grčkoj.

                     (5)

                     Smatra se da je zahtjev Belgije za oslobođenje od plaćanja uvoznih carina i izuzeće od poreza na dodanu vrijednost za robu isporučenu Grčkoj podnijela predmetna država članica u smislu članka 76. prvog stavka Uredbe (EZ) br. 1186/2009 i članka 53. prvog stavka Direktive 2009/132/EZ, uzimajući u obzir da je Grčka uputila zahtjev za pomoć i da je Belgija odgovorila u smislu članka 15. Odluke br. 1313/2013/EU.

                     (6)

                     Humanitarna kriza koja zahtijeva hitnu pomoć drugih država članica kako bi se zaštitio povećan broj tražitelja azila i migranata tijekom zime te ekstremni izazovi koje ona uzrokuje predstavlja katastrofu u smislu poglavlja XVII. odjeljka C Uredbe (EZ) br. 1186/2009 i glave VIII. poglavlja 4. Direktive 2009/132/EZ.

                     (7)

                     Stoga je primjereno Belgiji odobriti oslobođenje od uvoznih carina za robu uvezenu za potrebe opisane u članku 74. Uredbe (EZ) br. 1186/2009 i oslobođenje od poreza na dodanu vrijednost (PDV) za robu uvezenu za potrebe opisane u članku 51. Direktive 2009/132/EZ.

                     (8)

                     Grčka je 22. listopada 2020. potvrdila Komisiji primitak robe navedene u detaljnom popisu koji je dostavila Belgija; obavijestila da je Glavno tajništvo za civilnu zaštitu Ministarstva zaštite građana određeno kao primatelj prethodno navedene robe za distribuciju ili besplatno stavljanje na raspolaganje migrantima i tražiteljima azila; te istaknula da su u vezi s prethodno navedenom robom poduzete odgovarajuće mjere kako bi se osigurala usklađenost s člancima 78., 79. i 80. Uredbe (EZ) br. 1186/2009 i člancima 55., 56. i 57. Direktive 2009/132/EZ.

                     (9)

                     Stoga bi trebalo odobriti oslobođenje od uvoznih carina i izuzeće od PDV-a za robu koju je Belgija uvezla 6. ožujka 2020. radi njezina daljnjeg prijevoza u Grčku.

                     (10)

                     Savjetovanje s državama članicama u skladu s člankom 76. Uredbe (EZ) br. 1186/2009 i člankom 53. Direktive 2009/132/EZ provedeno je 11. veljače 2021.,

               DONIJELA JE OVU ODLUKU:

            Članak 1.
            Dopušta se uvoz robe oslobođen uvoznih carina u smislu članka 2. stavka 1. točke (a) Uredbe (EZ) br. 1186/2009 i oslobođen poreza na dodanu vrijednost (PDV) na uvoz u smislu članka 2. stavka 1. točke (a) Direktive Vijeća 2009/132/EZ ako su ispunjeni sljedeći uvjeti:

                        (a)

                        roba je bila namijenjena besplatnoj distribuciji i stavljanju na raspolaganje tražiteljima azila i migrantima, za što je zaduženo Glavno tajništvo za civilnu zaštitu grčkog Ministarstva zaštite građana;

                        (b)

                        roba ispunjava zahtjeve iz članaka 75., 78., 79. i 80. Uredbe (EZ) br. 1186/2009 i članaka 52., 55., 56. i 57. Direktive 2009/132/EZ;

                        (c)

                        grčka nadležna tijela poduzela su odgovarajuće mjere u vezi s uvezenom robom koja je obuhvaćena ovom Odlukom kako bi se osigurala usklađenost s člancima 78., 79. i 80. Uredbe (EZ) br. 1186/2009 i člancima 55., 56. i 57. Direktive 2009/132/EZ.

            Članak 2.
            Članak 1. primjenjuje se na robu koju je Belgija uvezla 6. ožujka 2020. i zatim dostavila Grčkoj kao odgovor na zahtjev za pomoć koji je Grčka podnijela 2. ožujka 2020. u skladu s člankom 15. Odluke br. 1313/2013/EU.

            Članak 3.
            Ova je Odluka upućena Kraljevini Belgiji i Helenskoj Republici.

            Sastavljeno u Bruxellesu 17. svibnja 2021.

                  Za Komisiju

               Paolo GENTILONI

                  Član Komisije

            (1)  SL L 292, 10.11.2009., str. 5.

            (2)  SL L 324, 10.12.2009., str. 23.

            (3)  Odluka br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu (SL L 347, 20.12.2013., str. 924.).


title: Odluka Vijeća (EU) 2021/825 od 20. svibnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji

text:
                  25.5.2021

                  HR

                  Službeni list Europske unije

                  L 183/40

         ODLUKA VIJEĆA (EU) 2021/825
         od 20. svibnja 2021.
         o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 240. stavak 3.,
         budući da:

                     (1)

                     Odlukom Vijeća (EU) 2020/430 (1) uvedeno je jednomjesečno odstupanje od članka 12. stavka 1. prvog podstavka Poslovnika Vijeća (2) u pogledu odluka o primjeni redovnog pisanog postupka kada te odluke donosi Odbor stalnih predstavnika vlada država članica (Coreper). Trajanje tog odstupanja bilo je predviđeno do 23. travnja 2020.

                     (2)

                     Odlukom (EU) 2020/430 predviđa se da Vijeće može produljiti tu odluku ako je to opravdano zbog nastavljanja izvanrednih okolnosti. Vijeće je 21. travnja 2020. Odlukom (EU) 2020/556 (3) produljilo odstupanje predviđeno u članku 1. Odluke (EU) 2020/430 za dodatno razdoblje od mjesec dana, odnosno do 23. svibnja 2020. Vijeće je 20. svibnja 2020. Odlukom (EU) 2020/702 (4) produljilo odstupanje predviđeno u članku 1. Odluke (EU) 2020/430 do 10. srpnja 2020. Vijeće je 3. srpnja 2020. Odlukom (EU) 2020/970 (5) produljilo to odstupanje do 10. rujna 2020. Vijeće je 4. rujna 2020. Odlukom (EU) 2020/1253 (6) produljilo to odstupanje do 10. studenoga 2020. Vijeće je 6. studenoga 2020. Odlukom (EU) 2020/1659 (7) produljilo to odstupanje do 15. siječnja 2021. Vijeće je 12. siječnja 2021. Odlukom (EU) 2021/26 (8) produljilo to odstupanje do 19. ožujka 2021. Vijeće je 12. ožujka 2021. Odlukom (EU) 2021/454 (9)produljilo to odstupanje do 21. svibnja 2021.

                     (3)

                     S obzirom na to da izvanredne okolnosti uzrokovane pandemijom bolesti COVID-19 još traju te su i dalje na snazi brojne izvanredne preventivne mjere i izvanredne mjere za sprečavanje širenja koje su poduzele države članice, odstupanje predviđeno u članku 1. Odluke (EU) 2020/430, kako je produljeno odlukama (EU) 2020/556, (EU) 2020/702, (EU) 2020/970, (EU) 2020/1253, (EU) 2020/1659, (EU) 2021/26 i (EU) 2021/454, potrebno je produljiti za dodatno ograničeno razdoblje do 16. srpnja 2021.,

               DONIJELO JE OVU ODLUKU:

            Članak 1.
            Odstupanje predviđeno u članku 1. Odluke (EU) 2020/430 dodatno se produljuje do 16. srpnja 2021.

            Članak 2.
            Ova Odluka proizvodi učinke od dana donošenja.
            Objavljuje se u Službenom listu Europske unije.

            Sastavljeno u Bruxellesu 20. svibnja 2021.

                  Za Vijeće

                  Predsjednik

               A. SANTOS SILVA

            (1)  Odluka Vijeća (EU) 2020/430 od 23. ožujka 2020. o privremenom odstupanju od Poslovnika Vijeća s obzirom na poteškoće u vezi s putovanjima uzrokovane pandemijom covida-19 u Uniji (SL L 88 I, 24.3.2020., str. 1.).

            (2)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).

            (3)  Odluka Vijeća (EU) 2020/556 od 21. travnja 2020. o produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 128 I, 23.4.2020., str. 1.).

            (4)  Odluka Vijeća (EU) 2020/702 od 20. svibnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog Odlukom (EU) 2020/556 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 165, 27.5.2020., str. 38.).

            (5)  Odluka Vijeća (EU) 2020/970 od 3. srpnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556 i (EU) 2020/702 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 216, 7.7.2020., str. 1.).

            (6)  Odluka Vijeća (EU) 2020/1253 od 4. rujna 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702 i (EU) 2020/970 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 294, 8.9.2020., str. 1.).

            (7)  Odluka Vijeća (EU) 2020/1659 od 6. studenoga 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702, (EU) 2020/970 i (EU) 2020/1253 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 376, 10.11.2020., str. 3.).

            (8)  Odluka Vijeća (EU) 2021/26 od 12. siječnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702, (EU) 2020/970, (EU) 2020/1253 i (EU) 2020/1659 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 11, 14.1.2021., str. 19.).

            (9)  Odluka Vijeća (EU) 2021/454 od 12. ožujka 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 89, 16.3.2021., str. 15.).


title: Odluka Vijeća (EU) 2021/837 od 6. svibnja 2021. o stajalištu koje Europska unija treba zauzeti u okviru Međunarodnog vijeća za tropsko drvo u vezi s produljenjem Međunarodnog sporazuma o tropskom drvu iz 2006.

text:
                  26.5.2021

                  HR

                  Službeni list Europske unije

                  L 185/23

         ODLUKA VIJEĆA (EU) 2021/837
         od 6. svibnja 2021.
         o stajalištu koje Europska unija treba zauzeti u okviru Međunarodnog vijeća za tropsko drvo u vezi s produljenjem Međunarodnog sporazuma o tropskom drvu iz 2006.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 192. i 207. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Međunarodni sporazum o tropskom drvu iz 2006. („Sporazum iz 2006.”) Unija je sklopila Odlukom Vijeća 2011/731/EU (1) te je on stupio na snagu 7. prosinca 2011.

                     (2)

                     U skladu s člankom 6. Sporazuma iz 2006. Međunarodno vijeće za tropsko drvo (ITTC) najviše je tijelo Međunarodne organizacije za tropsko drvo (ITTO) koje se sastoji od svih članova ITTO-a.

                     (3)

                     U skladu s člankom 44. stavkom 1. Sporazuma iz 2006. taj sporazum ostaje na snazi na razdoblje od deset godina nakon njegova stupanja na snagu, do 6. prosinca 2021., osim ako ITTC posebnim glasovanjem u skladu s njegovim člankom 12. odluči ga produljiti, dogovoriti novi ili ga otkazati. U skladu s člankom 44. stavkom 2. Sporazuma iz 2006. ITTC može odlučiti produljiti taj sporazum za dva razdoblja, odnosno početno razdoblje od pet godina i dodatno razdoblje od tri godine.

                     (4)

                     ITTC će donijeti odluku o produljenju Sporazuma iz 2006. na svojoj 57. sjednici koja se treba održati u studenome 2021. ili u razdoblju između sjednica bez sastajanja.

                     (5)

                     Produljenje Sporazuma iz 2006. za početno razdoblje od pet godina u interesu je Unije jer je ITTO još uvijek u ranim fazama financijskog oporavka i u postupku reforme svoje financijske strukture.

                     (6)

                     Primjereno je utvrditi stajalište koje treba zauzeti u ime Unije u okviru ITTC-a u vezi s produljenjem Sporazuma iz 2006.,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Međunarodnog vijeća za tropsko drvo jest davanje suglasnosti ili glasovanje za produljenje Međunarodnog sporazuma o tropskom drvu iz 2006. za početno razdoblje od pet godina.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 6. svibnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2011/731/EU od. 8. studenoga 2011. o sklapanju, u ime Europske unije, Međunarodnog sporazuma o tropskom drvu iz 2006. (SL L 294, 12.11.2011., str. 1.).


title: Odluka Vijeća (EU) 2021/839 od 20. svibnja 2021. o stajalištu koje treba zauzeti u ime Europske unije u okviru Regionalnog upravljačkog odbora Prometne zajednice u pogledu određenih administrativnih i kadrovskih pitanja Prometne zajednice

text:
                  26.5.2021

                  HR

                  Službeni list Europske unije

                  L 185/27

         ODLUKA VIJEĆA (EU) 2021/839
         od 20. svibnja 2021.
         o stajalištu koje treba zauzeti u ime Europske unije u okviru Regionalnog upravljačkog odbora Prometne zajednice u pogledu određenih administrativnih i kadrovskih pitanja Prometne zajednice
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Ugovor o osnivanju Prometne zajednice („UPZ”) odobren je u ime Unije 4. ožujka 2019. Odlukom Vijeća (EU) 2019/392 (1) te je stupio na snagu 1. svibnja 2019.

                     (2)

                     Regionalni upravljački odbor osnovan je UPZ-om radi upravljanja UPZ-om i njegove pravilne provedbe. UPZ-om se od Regionalnog upravljačkog odbora zahtijeva donošenje pravilâ o uvjetima rada osoblja Stalnog tajništva Prometne zajednice i odluke kojom se utvrđuje postupak za izvršavanje proračuna.

                     (3)

                     Regionalni upravljački odbor treba uskoro donijeti odluke o nadoknadi troškova osoba izvan Stalnog tajništva Prometne zajednice koje su pozvane da sudjeluju na sastancima Prometne zajednice, nadoknadi troškova putovanja i preseljenja osoblja Stalnog tajništva Prometne zajednice nakon preuzimanja dužnosti i odlaska iz službe te o doprinosu Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice.

                     (4)

                     Primjereno je utvrditi stajalište koje treba zauzeti u ime Unije u okviru Regionalnog upravljačkog odbora jer su takve odluke potrebne za dobro funkcioniranje Stalnog tajništva Prometne zajednice i bit će obvezujuće za Uniju,

               DONIJELO JE OVU ODLUKU:

            Članak 1.

               1.   Stajalište koje treba zauzeti u ime Europske unije u okviru Regionalnog upravljačkog odbora uspostavljenog Ugovorom o osnivanju Prometne zajednice u pogledu pravilâ o sljedećim pitanjima temelji se na odgovarajućim nacrtima odluka Regionalnog upravljačkog odbora (2):

                           (a)

                           nadoknada troškova osoba izvan Stalnog tajništva Prometne zajednice koje su pozvane da sudjeluju na sastancima Prometne zajednice;

                           (b)

                           nadoknada troškova putovanja i preseljenja osoblja Stalnog tajništva Prometne zajednice nakon preuzimanja dužnosti i odlaska iz službe; i

                           (c)

                           doprinos Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice.

               2.   Predstavnici Unije u Regionalnom upravljačkom odboru mogu dogovoriti manje izmjene nacrta odluka iz stavka 1. bez daljnje odluke Vijeća.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. svibnja 2021.

                  Za Vijeće

                  Predsjednik

               A. SANTOS SILVA

            (1)  Odluka Vijeća (EU) 2019/392 od 4. ožujka 2019. o sklapanju, u ime Europske unije, Ugovora o osnivanju Prometne zajednice (SL L 71, 13.3.2019., str. 1.).

            (2)  Vidjeti dokument ST 8040/21 na http://register.consilium.europa.eu.


title: Odluka Vijeća (EU) 2021/924 od 3. lipnja 2021. o stajalištu koje treba zauzeti u ime Europske unije u okviru Međunarodnog vijeća za kakao u pogledu produljenja Međunarodnog sporazuma o kakau iz 2010.

text:
                  9.6.2021

                  HR

                  Službeni list Europske unije

                  L 203/8

         ODLUKA VIJEĆA (EU) 2021/924
         od 3. lipnja 2021.
         o stajalištu koje treba zauzeti u ime Europske unije u okviru Međunarodnog vijeća za kakao u pogledu produljenja Međunarodnog sporazuma o kakau iz 2010.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 2012/189/EU (1) sklopila Međunarodni sporazum o kakau iz 2010. („Sporazum”) koji je stupio na snagu 1. listopada 2012.

                     (2)

                     U skladu s člankom 62. stavkom 1. Sporazuma, Sporazum ostaje na snazi do 30. rujna 2022., osim ako se produlji.

                     (3)

                     U skladu s člankom 7. stavkom 1. Sporazuma, Međunarodno vijeće za kakao Međunarodne organizacije za kakao („Vijeće ICCO-a”) koristi se svim ovlastima i obavlja ili organizira obavljanje svih dužnosti koje su potrebne radi ispunjavanja izričitih odredbi Sporazuma. U skladu s člankom 62. stavkom 4. Sporazuma, Vijeće ICCO-a može donijeti odluku o produljenju Sporazuma nakon njegova trenutačnog datuma isteka za dva razdoblja od kojih nijedno nije dulje od dvije godine kakaa, odnosno do 30. rujna 2024. za prvo razdoblje i do 30. rujna 2026. za drugo razdoblje.

                     (4)

                     Vijeće ICCO-a treba donijeti odluku o produljenju Sporazuma nakon svojeg 103. zasjedanja 22. i 23. travnja 2021.

                     (5)

                     Primjereno je utvrditi stajalište koje treba zauzeti u ime Unije u okviru Vijeća ICCO-a jer će odluka Vijeća ICCO-a u pogledu produljenja Sporazuma biti obvezujuća za Uniju.

                     (6)

                     S obzirom na važnost sektora kakaa za niz država članica i za gospodarstvo Unije u interesu je Unije da se Sporazum produlji i da Unija ostane njegova stranka.

                     (7)

                     Produljenjem Sporazuma za najdulje četiri godine trebalo bi se članovima Vijeća ICCO-a pružiti dovoljno vremena za provedbu opsežne revizije Sporazuma koja je usredotočena na njegovu modernizaciju i pojednostavnjenje,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Međunarodne organizacije za kakao u pogledu produljenja Međunarodnog sporazuma o kakau iz 2010. jest da se glasuje za njegovo produljenje za dva razdoblja od kojih nijedno nije dulje od dvije godine kakaa, odnosno do 30. rujna 2024. za prvo razdoblje i do 30. rujna 2026. za drugo razdoblje.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 3. lipnja 2021.

                  Za Vijeće

                  Predsjednik

               P. N. SANTOS

            (1)  Odluka Vijeća 2012/189/EU od 26. ožujka 2012. o sklapanju Međunarodnog sporazuma o kakau iz 2010. (SL L 102, 12.4.2012., str. 1.).


title: Odluka Vijeća (EU) 2021/925 od 7. lipnja 2021. o stajalištu koje treba zauzeti u ime Europske unije u okviru Svjetskog foruma za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 13-H, 24, 30, 41, 49, 79, 83, 95, 101, 124, 129, 134, 137 i 157 te o prijedlozima izmjena globalnih tehničkih pravilnika br. 4 i 9

text:
                  9.6.2021

                  HR

                  Službeni list Europske unije

                  L 203/10

         ODLUKA VIJEĆA (EU) 2021/925
         od 7. lipnja 2021.
         o stajalištu koje treba zauzeti u ime Europske unije u okviru Svjetskog foruma za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 13-H, 24, 30, 41, 49, 79, 83, 95, 101, 124, 129, 134, 137 i 157 te o prijedlozima izmjena globalnih tehničkih pravilnika br. 4 i 9
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”). Revidirani sporazum iz 1958. stupio je na snagu 24. ožujka 1998.

                     (2)

                     Unija je Odlukom Vijeća 2000/125/EZ (2) pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

                     (3)

                     Uredbom (EU) 2018/858 Europskog parlamenta i Vijeća (3) utvrđuju se administrativne odredbe i tehnički zahtjevi za homologaciju tipa i stavljanje na tržište svih novih vozila, sustava, sastavnih dijelova i zasebnih tehničkih jedinica. Tom su uredbom pravilnici doneseni na temelju Revidiranog sporazuma iz 1958. („pravilnici UN-a”) uključeni u sustav EU homologacije tipa kao zahtjevi za homologaciju tipa ili kao alternativa zakonodavstvu Unije.

                     (4)

                     Na temelju članka 1. Revidiranog sporazuma iz 1958. i članka 6. Usporednog sporazuma UNECE-ov Svjetski forum za usklađivanje pravilnika o vozilima (UNECE-ova radna skupina WP.29) može donijeti prijedloge izmjena pravilnikâ UN-a, globalnih tehničkih pravilnika UN-a i rezolucija UN-a te prijedloge novih pravilnika UN-a, globalnih tehničkih pravilnika UN-a i rezolucija UN-a o homologaciji vozila. Uz to, u skladu s tim odredbama UNECE-ova radna skupina WP.29 može donijeti prijedloge za odobrenje izrade izmjena globalnih tehničkih pravilnika UN-a ili izrade novih globalnih tehničkih pravilnika UN-a i može donijeti prijedloge za produljenje ovlaštenja za globalne tehničke pravilnike UN-a.

                     (5)

                     Na 184. zasjedanju Svjetskog foruma, koje će se održati od 22. do 24. lipnja 2021., UNECE-ova radna skupina WP.29 može donijeti prijedloge izmjena pravilnika UN-a br. 13, 13-H, 24, 30, 41, 49, 79, 83, 95, 101, 124, 129, 134, 137 i 157 te prijedloge izmjena globalnih tehničkih pravilnika br. 4 i 9.

                     (6)

                     Primjereno je utvrditi stajalište koje treba zauzeti u ime Unije u okviru UNECE-ove radne skupine WP.29 u vezi s donošenjem tih prijedloga jer će ti pravilnici UN-a biti obvezujući za Uniju i zajedno s globalnim tehničkim pravilnicima UN-a moći presudno utjecati na sadržaj prava Unije u području homologacije tipa vozila.

                     (7)

                     S obzirom na iskustvo i tehnički napredak potrebno je izmijeniti, ispraviti ili dopuniti zahtjeve koji se odnose na određene elemente ili obilježja obuhvaćene pravilnicima UN-a br. 13, 13-H, 24, 30, 41, 49, 79, 83, 95, 101, 124, 129, 134, 137 i 157.

                     (8)

                     Uz to je potrebno izmijeniti neke odredbe globalnih tehničkih pravilnika UN-a br. 4 i 9,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 184. zasjedanju UNECE-ova Svjetskog foruma za usklađivanje pravilnika o vozilima, koje će se održati od 22. do 24. lipnja 2021., jest da se glasuje za prijedloge izmjena pravilnika UN-a br. 13, 13-H, 24, 30, 41, 49, 79, 83, 95, 101, 124, 129, 134, 137 i 157 te za prijedloge izmjena globalnih tehničkih pravilnika br. 4 i 9 (4).

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 7. lipnja 2021.

                  Za Vijeće

                  Predsjednica

               F. VAN DUNEM

            (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

            (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

            (3)  Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).

            (4)  Vidjeti dokument ST 9001/21 na http://register.consilium.europa.eu.


title: Odluka Vijeća (EU) 2021/926 od 7. lipnja 2021. o stajalištima koja trebaju zauzeti u ime Europske unije sudionice Sporazuma o službeno podupiranim izvoznim kreditima i sudionice Sektorskog dogovora o izvoznim kreditima za civilne zrakoplove u pisanim postupcima u pogledu zahtjevâ Ujedinjene Kraljevine da postane sudionica tih dvaju pravnih akata

text:
                  9.6.2021

                  HR

                  Službeni list Europske unije

                  L 203/12

         ODLUKA VIJEĆA (EU) 2021/926
         od 7. lipnja 2021.
         o stajalištima koja trebaju zauzeti u ime Europske unije sudionice Sporazuma o službeno podupiranim izvoznim kreditima i sudionice Sektorskog dogovora o izvoznim kreditima za civilne zrakoplove u pisanim postupcima u pogledu zahtjevâ Ujedinjene Kraljevine da postane sudionica tih dvaju pravnih akata
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Smjernice sadržane u Sporazumu o službeno podupiranim izvoznim kreditima („Sporazum”), razvijenom u okviru Organizacije za gospodarsku suradnju i razvoj (OECD), primjenjuju se u Uniji na temelju Uredbe (EU) br. 1233/2011 Europskog parlamenta i Vijeća (1).

                     (2)

                     Sudionice Sporazuma jesu Australija, Kanada, Europska unija, Japan, Koreja, Novi Zeland, Norveška, Švicarska, Turska i Sjedinjene Američke Države.

                     (3)

                     Sektorski dogovor o izvoznim kreditima za civilne zrakoplove („SDZ”) sadržan je u Prilogu III. Sporazumu i sastavni je dio Sporazuma. Stoga se SDZ primjenjuje i u Uniji na temelju Uredbe (EU) br. 1233/2011.

                     (4)

                     Sudionice SDZ-a jesu Australija, Brazil, Kanada, Europska unija, Japan, Koreja, Novi Zeland, Norveška, Švicarska i Sjedinjene Američke Države.

                     (5)

                     Sporazum, koji uključuje SDZ, pruža okvir za urednu i transparentnu upotrebu službeno podupiranih izvoznih kredita u njihovim područjima primjene. Njime se nastoje promicati ravnopravni tržišni uvjeti za službeno podupirane izvozne kredite da bi se potaknulo tržišno natjecanje među izvoznicima koje se temelji na kvaliteti i cijeni izvezenih roba i usluga, a ne na najpovoljnijim službeno podupiranim financijskim uvjetima.

                     (6)

                     Ujedinjena Kraljevina Velike Britanije i Sjeverne Irske („Ujedinjena Kraljevina”) povukla se iz Unije s učinkom od 1. veljače 2020. (2)

                     (7)

                     U skladu s člankom 3. Sporazuma trenutačne sudionice Sporazuma mogu pozvati članice OECD-a koje nisu sudionice Sporazuma i nečlanice OECD-a da postanu sudionice Sporazuma. Nesudionica SDZ-a može postati sudionica SDZ-a u skladu s postupcima utvrđenima u Dodatku I. SDZ-u.

                     (8)

                     U dopisu od 28. siječnja 2021. Ujedinjena Kraljevina zatražila je da sudionice Sporazuma i sudionice SDZ-a pristanu na to da ona postane sudionica Sporazuma odnosno sudionica SDZ-a. Sudionice Sporazuma i sudionice SDZ-a o tim zahtjevima trebaju odlučiti u pisanom postupku.

                     (9)

                     Primjereno je utvrditi stajalište koje treba zauzeti u ime Unije o odluci koju trebaju donijeti sudionice Sporazuma kao i stajalište koje treba zauzeti u ime Unije o odluci koje trebaju donijeti sudionice SDZ-a jer će obje predviđene odluke biti obvezujuće za Uniju na temelju članka 2. Uredbe (EU) br. 1233/2011,

               DONIJELO JE OVU ODLUKU:

            Članak 1.

               1.   Stajalište koje trebaju zauzeti u ime Unije sudionice Sporazuma o službeno podupiranim izvoznim kreditima u pisanom postupku u pogledu zahtjeva Ujedinjene Kraljevine da postane sudionica Sporazuma jest da se taj zahtjev podupre.

               2.   Stajalište koje trebaju zauzeti u ime Unije sudionice Sektorskog dogovora o izvoznim kreditima za civilne zrakoplove u pisanom postupku u pogledu zahtjeva Ujedinjene Kraljevine da postane sudionica Sektorskog dogovora jest da se taj zahtjev podupre.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 7. lipnja 2021.

                  Za Vijeće

                  Predsjednica

               F. VAN DUNEM

            (1)  Uredba (EU) br. 1233/2011 Europskog parlamenta i Vijeća od 16. studenoga 2011. o primjeni određenih smjernica u području službeno podupiranih izvoznih kredita i o stavljanju izvan snage odluka Vijeća 2001/76/EZ i 2001/77/EZ (SL L 326, 8.12.2011., str. 45.).

            (2)  Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 1.).


title: Odluka (EU) 2021/928 predstavnika vlada država članica od 2. lipnja 2021. o imenovanju suca Općeg suda

text:
                  9.6.2021

                  HR

                  Službeni list Europske unije

                  L 203/16

         ODLUKA (EU) 2021/928 PREDSTAVNIKA VLADA DRŽAVA ČLANICA
         od 2. lipnja 2021.
         o imenovanju suca Općeg suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 254. i 255.,
         budući da:

                     (1)

                     Mandati dvadeset troje sudaca Općeg suda istekli su 31. kolovoza 2019.

                     (2)

                     U tom kontekstu gđa Maja Brkan predložena je kao kandidatkinja za mjesto sutkinje Općeg suda.

                     (3)

                     Odbor osnovan člankom 255. Ugovora o funkcioniranju Europske unije dao je povoljno mišljenje o prikladnosti navedene kandidatkinje za obnašanje dužnosti sutkinje Općeg suda.

                     (4)

                     Potrebno je provesti imenovanje gđe Maje BRKAN za razdoblje od datuma stupanja na snagu ove Odluke do 31. kolovoza 2025.,

               DONIJELI SU OVU ODLUKU:

            Članak 1.
            Gđa Maja BRKAN imenuje se sutkinjom Općeg suda za razdoblje od datuma stupanja na snagu ove Odluke do 31. kolovoza 2025.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 2. lipnja 2021.

                  Predsjednik

               N. BRITO


title: Odluka Komisije оd 7. lipnja 2021. o stavljanju izvan snage Odluke 2009/17/EZ 2021/C 219 I/01

text:
                  9.6.2021

                  HR

                  Službeni list Europske unije

                  CI 219/1

         ODLUKA KOMISIJE
         оd 7. lipnja 2021.
         o stavljanju izvan snage Odluke 2009/17/EZ
         (2021/C 219 I/01)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         budući da:

                     (1)

                     Odlukom Komisije 2009/17/EZ (1) osnovan je Odbor stručnjaka za upućene radnike (dalje u tekstu „Odbor”) radi pružanja podrške i pomoći državama članicama pri ispunjavanju njihovih obveza na temelju Direktive 96/71/EZ Europskog parlamenta i Vijeća (2).

                     (2)

                     Europsko nadzorno tijelo za rad (dalje u tekstu „Nadzorno tijelo”) osnovano je 2019. Uredbom (EU) 2019/1149 Europskog parlamenta i Vijeća (3) s ciljem pružanja pomoći državama članicama i Komisiji u učinkovitoj primjeni i provedbi prava Unije u području mobilnosti radne snage u Uniji i sustava socijalne sigurnosti u Uniji, uključujući upućivanje radnika.

                     (3)

                     Na temelju članka 4. Uredbe (EU) 2019/1149 Nadzorno tijelo pomagat će državama članicama i Komisiji u poboljšanju pristupa informacijama, podupiranju usklađenosti i suradnje među državama članicama u dosljednoj, učinkovitoj i djelotvornoj primjeni i provedbi prava Unije u području mobilnosti radne snage u Uniji, koordiniranju sustava socijalne sigurnosti u Uniji te provoditi medijaciju i pomagati pri pronalaženju rješenja u slučaju sporova.

                     (4)

                     Zadaće Nadzornog tijela na temelju članka 4. Uredbe (EU) 2019/1149 obuhvaćaju dio zadaća koje je prethodno obavljao Odbor, uključujući razmjenu informacija o administrativnoj suradnji i pomoć u pitanjima primjene na temelju članka 2. Odluke Komisije 2009/17/EZ.

                     (5)

                     Stoga bi Odluku 2009/17/EZ trebalo staviti izvan snage,

               ODLUČILA JE:

            Članak 1.
            Odluka 2009/17/EZ stavlja se izvan snage.

            Članak 2.
            Ova Odluka primjenjuje se od 26. svibnja 2021.

            Sastavljeno u Bruxellesu 7. lipnja 2021.

                  Za Komisiju

               Nicolas SCHMIT

                  Član Komisije

            (1)  Odluka Komisije 2009/17/EZ od 19. prosinca 2008. o osnivanju Odbora stručnjaka za upućene radnike (SL L 8, 13.1.2009., str. 26.).

            (2)  Direktiva 96/71/EZ Europskog parlamenta i Vijeća od 16. prosinca 1996. o upućivanju radnika u okviru pružanja usluga (SL L 18, 21.1.1997., str. 1.).

            (3)  Uredba (EU) 2019/1149 Europskog parlamenta i Vijeća od 20. lipnja 2019. o osnivanju Europskog nadzornog tijela za rad, izmjeni uredaba (EZ) br. 883/2004, (EU) br. 492/2011 i (EU) 2016/589 i stavljanju izvan snage Odluke (EU) 2016/344 (SL L 186, 11.7.2019., str. 21.).


title: Odluka Vijeća (EU) 2021/935 od 3. lipnja 2021. o stajalištu koje treba zauzeti u ime Europske unije na 13. sjednici Odbora tehničkih stručnjaka Međuvladine organizacije za međunarodni željeznički prijevoz u pogledu donošenja izmjena jedinstvenih tehničkih propisa za lokomotive i putnička željeznička vozila, teretne vagone i pristupačnost željezničkog sustava osobama s invaliditetom i osobama s ograničenom pokretljivošću, u pogledu donošenja jedinstvenih tehničkih propisa primjenjivih na provjere sastava vlaka i kompatibilnosti pruga te na podsustav infrastrukture, u pogledu ažuriranja upućivanjâ na tehničke dokumente navedene u Dodatku I. jedinstvenim tehničkim propisima u vezi s telematskim aplikacijama za teretni promet te u pogledu revizije ATMF-a u odnosu na subjekte nadležne za održavanje

text:
                  10.6.2021

                  HR

                  Službeni list Europske unije

                  L 204/39

         ODLUKA VIJEĆA (EU) 2021/935
         od 3. lipnja 2021.
         o stajalištu koje treba zauzeti u ime Europske unije na 13. sjednici Odbora tehničkih stručnjaka Međuvladine organizacije za međunarodni željeznički prijevoz u pogledu donošenja izmjena jedinstvenih tehničkih propisa za lokomotive i putnička željeznička vozila, teretne vagone i pristupačnost željezničkog sustava osobama s invaliditetom i osobama s ograničenom pokretljivošću, u pogledu donošenja jedinstvenih tehničkih propisa primjenjivih na provjere sastava vlaka i kompatibilnosti pruga te na podsustav infrastrukture, u pogledu ažuriranja upućivanjâ na tehničke dokumente navedene u Dodatku I. jedinstvenim tehničkim propisima u vezi s telematskim aplikacijama za teretni promet te u pogledu revizije ATMF-a u odnosu na subjekte nadležne za održavanje
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je pristupila Konvenciji o međunarodnom željezničkom prijevozu od 9. svibnja 1980., kako je izmijenjena Protokolom iz Vilniusa od 3. lipnja 1999. („COTIF”), u skladu s Odlukom Vijeća 2013/103/EU (1).

                     (2)

                     Sve države članice osim Cipra i Malte stranke su COTIF-a.

                     (3)

                     U skladu s člankom 13. stavkom 1. točkom (f) COTIF-a osnovan je Odbor tehničkih stručnjaka („CTE”) Međuvladine organizacije za međunarodni željeznički prijevoz („OTIF”).

                     (4)

                     U skladu s člankom 20. stavkom 1. točkom (b) COTIF-a i člankom 6. Dodatka F („APTU”) CTE je nadležan za donošenje ili za izmjenu, među ostalim, jedinstvenih tehničkih propisa („UTP”) za lokomotive i putnička željeznička vozila („UTP LOC PAS”), teretne vagone („UTP WAG”) i pristupačnost željezničkog sustava osobama s invaliditetom i osobama s ograničenom pokretljivošću („UTP PRM”), tehničkih dokumenata tehničke specifikacije za interoperabilnost u odnosu na telematske aplikacije za teretni promet („TAF TSI”) iz Dodatka I. UTP-u u vezi s telematskim aplikacijama za teretni promet („UTP TAF”), UTP-a primjenjivog na provjere sastava vlaka i kompatibilnosti pruga („UTP TCRC”) i UTP-a primjenjivog na podsustav infrastrukture („UTP INF”).

                     (5)

                     Konačno, u skladu s člankom 15. stavkom 2. Dodatka G („ATMF”), CTE je nadležan za predlaganje revizije ATMF-a u pogledu subjekata nadležnih za održavanje („ECM”).

                     (6)

                     CTE je u dnevni red svoje 13. sjednice, koja će se održati 22. lipnja 2021., uključio prijedloge odluka o izmjeni UTP-a LOC PAS, UTP-a WAG i UTP-a PRM, o donošenju UTP-a TCRC i UTP-a INF, o ažuriranju upućivanjâ na tehničke dokumente TSI-ja za TAF navedene u Dodatku I. UTP-u TAF i o reviziji ATMF-a u pogledu ECM-a.

                     (7)

                     Primjereno je utvrditi stajalište koje treba zauzeti u ime Unije u okviru CTE-u te, u pogledu revizije ATMF-a, u okviru Odbora OTIF-a za reviziju jer će predložene odluke biti obvezujuće za Uniju.

                     (8)

                     Cilj je predloženih odluka uskladiti UTP LOC PAS, UTP WAG i UTP PRM s Provedbenom uredbom Komisije (EU) 2020/387 (2), odnosno Provedbenom uredbom Komisije (EU) 2019/772 (3), donijeti novi UTP TCRC i UTP INF u skladu s Provedbenom uredbom Komisije (EU) 2019/773 (4) i Uredbom Komisije (EU) br. 1299/2014 (5) kako je izmijenjena Provedbenom uredbom Komisije (EU) 2019/776 (6) te Odboru OTIF-a za reviziju predložiti reviziju ATMF-a u pogledu ECM-a radi njegova usklađivanja s Direktivom (EU) 2016/798 (7).

                     (9)

                     Predložene odluke u skladu su s pravom i strateškim ciljevima Unije jer doprinose usklađivanju zakonodavstva OTIF-a s istovjetnim odredbama prava Unije te bi ih stoga Unija trebala podržati,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 13. sjednici Odbora tehničkih stručnjaka Konvencije o međunarodnom željezničkom prijevozu od 9. svibnja 1980. u pogledu donošenja izmjena jedinstvenih tehničkih propisa za lokomotive i putnička željeznička vozila, teretne vagone i pristupačnost željezničkog sustava osobama s invaliditetom i osobama s ograničenom pokretljivošću, u pogledu donošenja jedinstvenih tehničkih propisa primjenjivih na provjere sastava vlaka i kompatibilnosti pruga te na podsustav infrastrukture, u pogledu ažuriranja upućivanjâ na tehničke dokumente tehničke specifikacije za interoperabilnost u odnosu na telematske aplikacije za teretni promet navedene u Dodatku I. jedinstvenim tehničkim propisima u vezi s telematskim aplikacijama za teretni promet te u pogledu revizije ATMF-a u odnosu na subjekte nadležne za održavanje, jest sljedeće:

                        1.

                        glasovati za izmjene UTP-a za lokomotive i putnička željeznička vozila, koje predloži CTE, kako su navedene u radnom dokumentu CTE-a TECH-20041-CTE13-UTP LOC PAS (prilog) i TECH-20041 LOC PAS (odluka);

                        2.

                        glasovati za izmjene UTP-a za željeznička vozila – teretni vagoni, koje predloži CTE, kako su navedene u radnom dokumentu CTE-a TECH-20042-CTE13 WAG (nacrt izmjena) i TECH-20042 WAG (odluka);

                        3.

                        glasovati za izmjene UTP-a za pristupačnost željezničkog sustava osobama s invaliditetom i osobama s ograničenom pokretljivošću, koje predloži CTE, kako su navedene u radnom dokumentu CTE-a TECH-20043-CTE UTP PRM (nacrt izmjena) i TECH-20043 PRM (odluka);

                        4.

                        glasovati za donošenje UTP-a primjenjivog na provjere sastava vlaka i kompatibilnosti pruga, koji predloži CTE, kako je navedeno u radnom dokumentu CTE-a TECH-20039 UTP TCRC i TECH-20039 TCRC (odluka);

                        5.

                        glasovati za donošenje UTP-a primjenjivog na podsustav infrastrukture, koji predloži CTE, kako je navedeno u radnom dokumentu CTE-a TECH-20040-UTP INF (nacrt) i TECH-20040 INF (odluka);

                        6.

                        glasovati za prijedlog CTE-a o ažuriranju upućivanjâ na tehničke dokumente TSI-ja za TAF navedene u Dodatku I. UTP-u TAF, kako je navedeno u radnom dokumentu CTE-a TECH-21009-CTE UTP TAF (odluka);

                        7.

                        glasovati za reviziju ATMF-a u pogledu subjekata nadležnih za održavanje, kako je navedeno u radnom dokumentu CTE-a TECH-20045 ATMF (odluka).

            Članak 2.
            Odluke CTE-a se nakon donošenja objavljuju u Službenom listu Europske unije, uz navođenje datuma njihova stupanja na snagu.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 3. lipnja 2021.

                  Za Vijeće

                  Predsjednik

               P. N. SANTOS

            (1)  Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (SL L 51, 23.2.2013., str. 1.).

            (2)  Provedbena uredba Komisije (EU) 2020/387 оd 9. ožujka 2020. o izmjeni uredaba (EU) br. 321/2013, (EU) br. 1302/2014 i (EU) 2016/919 u pogledu proširenja područja uporabe i prijelaznih razdoblja (SL L 73, 10.3.2020., str. 6.).

            (3)  Provedbena uredba Komisije (EU) 2019/772 оd 16. svibnja 2019. o izmjeni Uredbe (EU) br. 1300/2014 u pogledu inventara imovine u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti (SL L 139 I, 27.5.2019., str. 1.).

            (4)  Provedbena uredba Komisije (EU) 2019/773 od 16. svibnja 2019. o tehničkoj specifikaciji za interoperabilnost za podsustav odvijanja prometa i upravljanja prometom željezničkog sustava u Europskoj uniji i o stavljanju izvan snage Odluke 2012/757/EU (SL L 139 I, 27.5.2019., str. 5.).

            (5)  Uredba Komisije (EU) br. 1299/2014 od 18. studenoga 2014. o tehničkoj specifikaciji interoperabilnosti podsustava „infrastrukture” željezničkog sustava u Europskoj uniji (SL L 356, 12.12.2014., str. 1.).

            (6)  Provedbena uredba Komisije (EU) 2019/776 оd 16. svibnja 2019. o izmjeni uredaba Komisije (EU) br. 321/2013, (EU) br. 1299/2014, (EU) br. 1301/2014, (EU) br. 1302/2014, (EU) br. 1303/2014 i (EU) 2016/919 te Provedbene odluke Komisije 2011/665/EU u pogledu usklađivanja s Direktivom (EU) 2016/797 Europskog parlamenta i Vijeća i provedbe posebnih ciljeva utvrđenih u Delegiranoj odluci Komisije (EU) 2017/1474 (SL L 139 I, 27.5.2019., str. 108.).

            (7)  Direktiva (EU) 2016/798 Europskog parlamenta i Vijeća od 11. svibnja 2016. o sigurnosti željeznica (SL L 138, 26.5.2016., str. 102.).


title: Odluka Vijeća (EU) 2021/929 od 6. svibnja 2021. o reguliranju kontakata između Glavnog tajništva Vijeća i predstavnikâ interesnih skupina

text:
                  11.6.2021

                  HR

                  Službeni list Europske unije

                  L 207/19

         ODLUKA VIJEĆA (EU) 2021/929
         od 6. svibnja 2021.
         o reguliranju kontakata između Glavnog tajništva Vijeća i predstavnikâ interesnih skupina
         VIJEĆE EUROPSKE UNIJE,
         uzimajući u obzir Ugovor o Europskoj uniji,
         uzimajući u obzir Ugovor o funkcioniranju Europske unije, a posebno njegov članak 240.,
         budući da:

                     (1)

                     Člankom 11. stavkom 1. Ugovora o Europskoj uniji (UEU) zahtijeva se da institucije Unije građanima i predstavničkim udrugama na odgovarajući način omogućuju da objave i javno razmijene svoje stavove u svim područjima djelovanja Unije. Nadalje, člankom 11. stavkom 2. zahtijeva se da institucije Unije održavaju otvoren, transparentan i redovit dijalog s predstavničkim udrugama i civilnim društvom.

                     (2)

                     Člankom 15. stavkom 1. Ugovora o funkcioniranju Europske unije (UFEU) predviđa se da institucije tijela, uredi i agencije Unije, radi promicanja dobrog upravljanja i osiguranja sudjelovanja civilnog društva, pri svome radu koliko je god to moguće poštuju načelo otvorenosti djelovanja.

                     (3)

                     U skladu s člankom 298. UFEU-a u obavljanju svojih zadaća institucije, tijela, uredi i agencije Unije imaju potporu otvorene, učinkovite i neovisne europske administracije.

                     (4)

                     Kako bi institucije, tijela, uredi i agencije Unije („institucije Unije”) mogle koliko je god to moguće poštovati načelo otvorenosti djelovanja, dionicima bi trebalo omogućiti da iznesu svoja stajališta i stručno znanje tijekom postupka odlučivanja kako bi se poboljšala kvaliteta odluka koje se donose i potpora tim odlukama.

                     (5)

                     Kako bi se održalo povjerenje u političke, zakonodavne i administrativne procese Unije, kontakti s predstavnicima interesnih skupina trebali bi se odvijati na transparentan i etičan način.

                     (6)

                     U tu su svrhu Europski parlament, Vijeće Europske unije i Europska komisija sklopili Međuinstitucijski sporazum o obveznom registru transparentnosti (1) („Međuinstitucijski sporazum”).

                     (7)

                     Vijeće se obvezuje uspostaviti okvir za transparentne i etične kontakte između predstavnikâ interesnih skupina i dužnosnika te službenika („osoblje”) svojeg Glavnog tajništva uvođenjem načela uvjetovanosti. U skladu s tim načelom upis u registar transparentnosti nužan je preduvjet kako bi predstavnici interesnih skupina mogli obavljati određene aktivnosti obuhvaćene Međuinstitucijskim sporazumom.

                     (8)

                     Vijeće smatra da je uspostava registra transparentnosti zajedničkog Europskom parlamentu, Vijeću i Komisiji i otvorenog za druge institucije Unije najučinkovitiji način provedbe načela uvjetovanosti. Pridržavanje kodeksa ponašanja priloženog Međuinstitucijskom sporazumu trebalo bi biti preduvjet za upis u registar transparentnosti.

                     (9)

                     Tijela registra transparentnosti trebalo bi ovlastiti za donošenje, i u ime Vijeća, pojedinačnih odluka koje se odnose na podnositelje zahtjeva i registrirane subjekte, u skladu s Međuinstitucijskim sporazumom.

                     (10)

                     Ništa u ovoj Odluci ne bi trebalo tumačiti na način da se predstavnicima interesnih skupina upisanima u registar transparentnosti dodjeljuje povlašteno pravo pristupa dokumentima Vijeća,

               DONIJELO JE OVU ODLUKU:

            Članak 1.
            Načelo uvjetovanosti
            U slučajevima predviđenima u ovoj Odluci i u skladu s Međuinstitucijskim sporazumom upis u registar transparentnosti nužan je preduvjet kako bi predstavnici interesnih skupina mogli obavljati određene aktivnosti.

            Članak 2.
            Registar transparentnosti

               1.   Međuinstitucijskim sporazumom utvrđuje se opseg aktivnosti koje provode predstavnici interesnih skupina koji podliježu upisu u registar transparentnosti, kao i uvjeti za prihvatljivost i upis predstavnika interesnih skupina u registar transparentnosti.

               2.   Vijeće u upravnom odboru registra transparentnosti zastupa njegov glavni tajnik. Upravni odbor odlučuje konsenzusom, a pomaže mu zajedničko tajništvo, u skladu s uvjetima utvrđenima u Međuinstitucijskom sporazumu.

               3.   Upravni odbor i tajništvo ovlašteni su za donošenje, u ime Vijeća, pojedinačnih odluka koje se odnose na podnositelje zahtjeva i registrirane subjekte, u skladu s Međuinstitucijskim sporazumom.

            Članak 3.
            Sastanci s osobljem Glavnog tajništva Vijeća

               1.   Sastanci koji se organiziraju između predstavnikâ interesnih skupina i glavnog tajnika i glavnih direktora Glavnog tajništva Vijeća uvjetovani su prethodnim upisom predstavnikâ interesnih skupina u registar transparentnosti.

               2.   Prilikom kontakata s predstavnicima interesnih skupina osoblje Glavnog tajništva Vijeća pridržava se pravila i standarda ponašanja utvrđenih u Pravilniku o osoblju za dužnosnike Europske unije i Uvjetima zaposlenja ostalih službenika Unije, utvrđenima Uredbom Vijeća (EEZ, Euratom, EZUČ) br. 259/68 (2) te drugih odgovarajućih internih pravila Glavnog tajništva Vijeća. Glavni tajnik Vijeća u skladu s načelima utvrđenima u ovoj Odluci donosi sve dodatne upute za osoblje koje mogu biti potrebne za provedbu tih pravila i standarda.

               3.   Glavni tajnik Vijeća poduzima mjere za podizanje svijesti među osobljem o pravilima koja se primjenjuju na kontakte s predstavnicima interesnih skupina.

            Članak 4.
            Tematski informativni sastanci
            Sudjelovanje predstavnikâ interesnih skupina na tematskim informativnim sastancima koje organizira Glavno tajništvo Vijeća, kada je to primjereno i nakon savjetovanja s predsjedništvom Vijeća, uvjetovano je prethodnim upisom predstavnikâ interesnih skupina u registar transparentnosti.

            Članak 5.
            Javna događanja
            Sudjelovanje predstavnikâ interesnih skupina, u profesionalnom svojstvu, u ulozi govornikâ na javnim događanjima koja organizira Glavno tajništvo Vijeća uvjetovano je upisom predstavnikâ interesnih skupina u registar transparentnosti.

            Članak 6.
            Pristup prostorijama Vijeća

               1.   Radi poduzimanja aktivnosti iz članaka 3., 4. i 5. Glavno tajništvo Vijeća predstavnicima interesnih skupina izdaje iskaznice s njihovim imenom i prezimenom koje im omogućuju privremeni pristup prostorijama Vijeća, podložno prethodnom upisu u registar transparentnosti i poštovanju sigurnosnih pravila Vijeća. Predstavnici interesnih skupina ne prisustvuju sastancima Vijeća ili njegovih pripremnih tijela, osim ako je njihova prisutnost odobrena u skladu s Odlukom Vijeća 2009/937/EU (3) („Poslovnik Vijeća”).

               2.   Glavno tajništvo Vijeća određuje zahtjeve u pogledu sigurnosti i identifikacije za izdavanje iskaznica predstavnicima interesnih skupina.

            Članak 7.
            Pristup dokumentima
            Pristup predstavnikâ interesnih skupina dokumentima Vijeća uređen je Uredbom (EZ) br. 1049/2001 Europskog parlamenta i Vijeća (4).

            Članak 8.
            Provedba
            Glavno tajništvo Vijeća poduzima mjere potrebne za provedbu ove Odluke.

            Članak 9.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Bruxellesu 6. svibnja 2021.

                  Za Vijeće

                  Predsjednik

               J. BORRELL FONTELLES

            (1)  Međuinstitucijski sporazum Europskog parlamenta, Vijeća Europske unije i Europske komisije o obveznom registru transparentnosti (vidjeti stranicu 1 ovoga Službenog lista).

            (2)  SL L 56, 4.3.1968., str. 1.

            (3)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).

            (4)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).


Odluka Komisije od 05/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10001 - MICROSOFT / ZENIMAX) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 31/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10246 - HELLMAN & FRIEDMAN / CORDIS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 02/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10226 - PROSEGUR / EURONET / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 09/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10270 - SMO PSA / CDC / SWISSTERMINAL / EURO RHEIN PORTS JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10267 - HELLMAN & FRIEDMAN / GENSTAR / ENVERUS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/1157 od 30. lipnja 2021. o stajalištu koje treba zauzeti u ime Unije kao odgovor na jednostranu izjavu Ujedinjene Kraljevine kojom se utvrđuje praksa koju namjerava primjenjivati u pogledu uvoza mesnih proizvoda iz Velike Britanije u Sjevernu Irsku između 1. srpnja i 30. rujna 2021.

text:
                  14.7.2021

                  HR

                  Službeni list Europske unije

                  L 249/99

         ODLUKA VIJEĆA (EU) 2021/1157
         od 30. lipnja 2021.
         o stajalištu koje treba zauzeti u ime Unije kao odgovor na jednostranu izjavu Ujedinjene Kraljevine kojom se utvrđuje praksa koju namjerava primjenjivati u pogledu uvoza mesnih proizvoda iz Velike Britanije u Sjevernu Irsku između 1. srpnja i 30. rujna 2021.
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 50. stavak 2.,
         uzimajući u obzir Ugovor o funkcioniranju Europske unije, a posebno njegov članak 218. stavak 9.,
         uzimajući u obzir prijedlog Europske komisije,
         budući da:

                     (1)

                     Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) (1) Unija je sklopila Odlukom Vijeća (EU) 2020/135 (2)30. siječnja 2020., a stupio je na snagu 1. veljače 2020. Protokol o Irskoj i Sjevernoj Irskoj („Protokol”) sastavni je dio tog sporazuma.

                     (2)

                     Člankom 5. stavkom 4. Protokola predviđena je primjena prava Unije kako je navedeno u Prilogu 2. Protokolu na Ujedinjenu Kraljevinu i u Ujedinjenoj Kraljevini u vezi sa Sjevernom Irskom.

                     (3)

                     Odredbe prava Unije o hrani navedene u Prilogu 2. Protokolu uključuju zabrane i ograničenja u pogledu uvoza određenih mesnih proizvoda iz trećih zemalja u Uniju. Te se zabrane i ograničenja primjenjuju na uvoz takvih mesnih proizvoda iz Velike Britanije u Sjevernu Irsku od isteka prijelaznog razdoblja.

                     (4)

                     Ujedinjena Kraljevina je 17. prosinca 2020. dala jednostranu izjau koja je zabilježena u zapisniku Zajedničkog odbora koji se sastao u okviru Sporazuma o povlačenju, kojom se utvrđuje praksa koju namjerava primjenjivati u pogledu uvoza mesnih proizvoda iz Velike Britanije u Sjevernu Irsku do 30. lipnja 2021. Prema toj izjavi Ujedinjene Kraljevine mesni proizvodi bi se iz Velike Britanije u Sjevernu Irsku uvozili pod sljedećim uvjetima: i. podlijegali bi postupku usmjeravanja koji bi se primjenjivao od određene točke izlaza u Velikoj Britaniji do odredišnih supermarketa u Sjevernoj Irskoj; ii. prodavali bi se isključivo krajnjim potrošačima u supermarketima u Sjevernoj Irskoj i ne bi se prodavali drugim poslovnim subjektima u prehrambenom lancu; iii. pratili bi ih službeni zdravstveni certifikati izdani od strane nadležnih tijela Ujedinjene Kraljevine (na temelju sličnih obrazaca koji već postoje za svježe meso, mljeveno meso i mesne pripravke); i iv. bili bi pakirani i označeni za krajnje potrošače te imali etiketu s natpisom: „Ovi proizvodi iz Ujedinjene Kraljevine ne smiju se prodavati izvan Sjeverne Irske”. Velika Britanije je dala na znanje i da će tijekom tog razdoblja ostati u potpunosti usklađena s pravom Unije koje se primjenjuje na mesne proizvode i koje je navedeno u Prilogu 2. Protokolu. Unija je dala jednostranu izjavu da prima na znanje praksu utvrđenu u unilateranoj izjavi Ujedinjene Kraljevine.

                     (5)

                     Ujedinjena Kraljevina je 17. lipnja 2021. obavijestila Komisiju o svojoj namjeri da sličan pristup nastavi primjenjivati još tri mjeseca, tj. do 30. rujna 2021. U dopisu od 17. lipnja 2021. Ujedinjena Kraljevina je predložila „zadržavanje postojećih aranžmana za razdoblje odgode uvedenih za taj uvoz”.

                     (6)

                     Ujedinjena Kraljevina dala je 30. lipnja 2021. jednostranu izjavu kojom se utvrđuje praksa koju namjerava primjenjivati u pogledu uvoza mesnih proizvoda iz Velike Britanije u Sjevernu Irsku između 1. srpnja i 30. rujna 2021.

                     (7)

                     Stoga je primjereno utvrditi stajalište koje treba izraziti supredsjedatelju Zajedničkog odbora u ime Unije kao odgovor na tu jednostranu izjavu Ujedinjene Kraljevine,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije kao odgovor na jednostranu izjavu Ujedinjene Kraljevine kojom se utvrđuje praksa koju namjerava primjenjivati u pogledu uvoza mesnih proizvoda iz Ujedinjene Kraljevine u Sjevernu Irsku između 1. srpnja i 30. rujna 2021. temelji se na jednostranoj izjavi Unije priloženoj ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 30. lipnja 2021.

                  Za Vijeće

                  Predsjednica

               A. P. ZACARIAS

            (1)  SL L 29, 31.1.2020., str. 7.

            (2)  Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 1.).

            PRILOG
            PRIMJENA PRAVA UNIJE U POGLEDU MESNIH PROIZVODA U SJEVERNOJ IRSKOJ NAKON ISTEKA PRIJELAZNOG RAZDOBLJA
            JEDNOSTRANA IZJAVA EUROPSKE UNIJE
            Europska unija prima na znanje jednostranu izjavu Ujedinjene Kraljevine kojom se utvrđuje praksa koju namjerava primjenjivati u pogledu uvoza tih mesnih proizvoda iz Velike Britanije u Sjevernu Irsku od 1. srpnja do 30. rujna 2021. Unija prima na znanje da su tijekom prvih šest mjeseci 2021. već provedene određene prilagodbe opskrbnih lanaca. Prema statističkim podacima o trgovini to se posebno odnosi na mljeveno meso. Svrha tog dodatnog razdoblja jest omogućiti dionicima, osobito supermarketima u Sjevernoj Irskoj, da dovrše prilagodbu svojih opskrbnih lanaca.
            Na toj će se praksi zasnivati stajalište Unije u pogledu izvršavanja ovlasti iz članka 12. stavka 4. Protokola.
            Prema dopisu Ujedinjene Kraljevine od 17. lipnja kojim se predlaže tromjesečno produljenje pristupa utvrđenog u njezinoj jednostranoj izjavi od 17. prosinca 2020., Ujedinjena Kraljevina predlaže „zadržavanje postojećih aranžmana za razdoblje odgode uvedenih za taj uvoz”.
            Unija podsjeća da je potpuna provedba Sporazuma o povlačenju međunarodna pravna obveza Unije i Ujedinjene Kraljevine.
            Unija napominje da mesni proizvodi obuhvaćeni postupkom usmjeravanja iz jednostrane izjave Ujedinjene Kraljevine moraju u svim fazama tog postupka ostati pod nadzorom nadležnih tijela Sjeverne Irske. Unija ističe i da je važno graničnim kontrolnim postajama u Sjevernoj Irskoj osigurati potrebnu infrastrukturu i resurse kako bi mogle provoditi sve kontrole propisane Uredbom EU-a o službenim kontrolama.


title: Odluka Vijeća (EU) 2021/1725 od 24. rujna 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji

text:
                  29.9.2021

                  HR

                  Službeni list Europske unije

                  L 344/5

         ODLUKA VIJEĆA (EU) 2021/1725
         od 24. rujna 2021.
         o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 240. stavak 3.,
         budući da:

                     (1)

                     Odlukom Vijeća (EU) 2020/430 (1) uvedeno je jednomjesečno odstupanje od članka 12. stavka 1. prvog podstavka Poslovnika Vijeća (2) u pogledu odluka o primjeni redovnog pisanog postupka kada te odluke donosi Odbor stalnih predstavnika vlada država članica (Coreper). Trajanje tog odstupanja bilo je predviđeno do 23. travnja 2020.

                     (2)

                     Odlukom (EU) 2020/430 predviđa se da Vijeće može produljiti tu odluku ako je to opravdano zbog nastavljanja izvanrednih okolnosti. Vijeće je 21. travnja 2020. Odlukom (EU) 2020/556 (3) produljilo odstupanje predviđeno u članku 1. Odluke (EU) 2020/430 za dodatno razdoblje od mjesec dana koje je počelo 23. travnja 2020. Bilo je predviđeno da to produljenje odstupanja traje do 23. svibnja 2020. Vijeće je 20. svibnja 2020. Odlukom (EU) 2020/702 (4) produljilo odstupanje predviđeno u članku 1. Odluke (EU) 2020/430 do 10. srpnja 2020. Vijeće je 3. srpnja 2020. Odlukom (EU) 2020/970 (5) produljilo to odstupanje do 10. rujna 2020. Vijeće je 4. rujna 2020. Odlukom (EU) 2020/1253 (6) produljilo to odstupanje do 10. studenoga 2020. Vijeće je 6. studenoga 2020. Odlukom (EU) 2020/1659 (7) produljilo to odstupanje do 15. siječnja 2021. Vijeće je 12. siječnja 2021. Odlukom (EU) 2021/26 (8) produljilo to odstupanje do 19. ožujka 2021. Vijeće je 12. ožujka 2021. Odlukom (EU) 2021/454 (9) produljilo to odstupanje do 21. svibnja 2021. Vijeće je 20. svibnja 2021. Odlukom (EU) 2021/825 (10) produljilo to odstupanje do 16. srpnja 2021. Vijeće je 12. srpnja 2021. Odlukom (EU) 2021/1142 (11) produljilo to odstupanje do 30. rujna 2021.

                     (3)

                     S obzirom na to da izvanredne okolnosti uzrokovane pandemijom bolesti COVID-19 još traju te su i dalje na snazi brojne izvanredne preventivne mjere i izvanredne mjere za sprečavanje širenja koje su poduzele države članice, odstupanje predviđeno u članku 1. Odluke (EU) 2020/430, kako je produljeno odlukama (EU) 2020/556, (EU) 2020/702, (EU) 2020/970, (EU) 2020/1253, (EU) 2020/1659, (EU) 2021/26, (EU) 2021/454, (EU) 2021/825 i (EU) 2021/1142, potrebno je produljiti za dodatno ograničeno razdoblje do 30. studenoga 2021.,

               DONIJELO JE OVU ODLUKU:

            Članak 1.
            Odstupanje predviđeno u članku 1. Odluke (EU) 2020/430 dodatno se produljuje do 30. studenoga 2021.

            Članak 2.
            Ova Odluka proizvodi učinke od dana donošenja.
            Objavljuje se u Službenom listu Europske unije.

            Sastavljeno u Bruxellesu 24. rujna 2021.

                  Za Vijeće

                  Predsjednik

               G. DOVŽAN

            (1)  Odluka Vijeća (EU) 2020/430 od 23. ožujka 2020. o privremenom odstupanju od Poslovnika Vijeća s obzirom na poteškoće u vezi s putovanjima uzrokovane pandemijom covida-19 u Uniji (SL L 88 I, 24.3.2020., str. 1.).

            (2)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).

            (3)  Odluka Vijeća (EU) 2020/556 od 21. travnja 2020. o produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 128I, 23.4.2020., str. 1.).

            (4)  Odluka Vijeća (EU) 2020/702 od 20. svibnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog Odlukom (EU) 2020/556 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 165, 27.5.2020., str. 38.).

            (5)  Odluka Vijeća (EU) 2020/970 od 3. srpnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556 i (EU) 2020/702 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 216, 7.7.2020., str. 1.).

            (6)  Odluka Vijeća (EU) 2020/1253 od 4. rujna 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702 i (EU) 2020/970 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 294, 8.9.2020., str. 1.).

            (7)  Odluka Vijeća (EU) 2020/1659 od 6. studenoga 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702, (EU) 2020/970 i (EU) 2020/1253 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 376, 10.11.2020., str. 3.).

            (8)  Odluka Vijeća (EU) 2021/26 od 12. siječnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702, (EU) 2020/970, (EU) 2020/1253 i (EU) 2020/1659 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 11, 14.1.2021., str. 19.).

            (9)  Odluka Vijeća (EU) 2021/454 od 12. ožujka 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 89, 16.3.2021., str. 15.).

            (10)  Odluka Vijeća (EU) 2021/825 od 20. svibnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 183, 25.5.2021., str. 40.).

            (11)  Odluka Vijeća (EU) 2021/1142 od 12. srpnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 247, 13.7.2021., str. 91.).


Odluka Komisije od 16/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10414 - APOLLO MANAGEMENT / AS GRAANUL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/1733 od 23. rujna 2021. o stajalištu koje treba zauzeti u ime Europske unije u okviru Zajedničkog odbora EGP-a o izmjeni Protokola 30. o posebnim odredbama u pogledu organizacije suradnje u području statistike i Protokola 31. o suradnji u posebnim područjima izvan četiriju sloboda, priloženih Sporazumu o EGP-u (Program jedinstvenog tržišta) (Tekst značajan za EGP)

text:
                  1.10.2021

                  HR

                  Službeni list Europske unije

                  L 348/5

         ODLUKA VIJEĆA (EU) 2021/1733
         od 23. rujna 2021.
         o stajalištu koje treba zauzeti u ime Europske unije u okviru Zajedničkog odbora EGP-a o izmjeni Protokola 30. o posebnim odredbama u pogledu organizacije suradnje u području statistike i Protokola 31. o suradnji u posebnim područjima izvan četiriju sloboda, priloženih Sporazumu o EGP-u (Program jedinstvenog tržišta)
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114., članak 43. stavak 2., članak 168. stavak 4. točku (b) te članke 173. i 338., u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 30. o posebnim odredbama u pogledu organizacije suradnje u području statistike („Protokol 30.”) i Protokol 31. o suradnji u posebnim područjima izvan četiriju sloboda („Protokol 31.”), priloženih Sporazumu o EGP-u.

                     (3)

                     Uredba (EU) 2021/690 Europskog parlamenta i Vijeća (3) treba se uključiti u Sporazum o EGP-u.

                     (4)

                     Protokol 30. i Protokol 31. uz Sporazum o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na nacrtu odluke Zajedničkog odbora EGP-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Protokola 30. o posebnim odredbama u pogledu organizacije suradnje u području statistike i Protokola 31. o suradnji u posebnim područjima izvan četiriju sloboda, priloženih Sporazumu o EGP-u, temelji se na nacrtu odluke Zajedničkog odbora EGP-a (4).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 23. rujna 2021.

                  Za Vijeće

                  Predsjednik

               G. DOVŽAN

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Uredba (EU) 2021/690 Europskog parlamenta i Vijeća od 28. travnja 2021. o uspostavi programa za unutarnje tržište, konkurentnost poduzeća, uključujući mala i srednja poduzeća, područje bilja, životinja, hrane i hrane za životinje te europsku statistiku (Program jedinstvenog tržišta) i o stavljanju izvan snage uredaba (EU) br. 99/2013, (EU) br. 1287/2013, (EU) br. 254/2014 i (EU) br. 652/2014 (SL L 153, 3.5.2021., str. 1.).

            (4)  Vidjeti dokument ST 11225/21 na http://register.consilium.europa.eu.


title: Odluka Vijeća (EU) 2021/1739 od 23. rujna 2021. o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. o suradnji u posebnim područjima izvan četiriju sloboda, priloženog Sporazumu o EGP-u (Program Kreativna Europa) (Tekst značajan za EGP)

text:
                  1.10.2021

                  HR

                  Službeni list Europske unije

                  L 348/17

         ODLUKA VIJEĆA (EU) 2021/1739
         od 23. rujna 2021.
         o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. o suradnji u posebnim područjima izvan četiriju sloboda, priloženog Sporazumu o EGP-u (Program Kreativna Europa)
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 167. i 173., u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. o suradnji u posebnim područjima izvan četiriju sloboda („Protokol 31.”), priložen uz Sporazum o EGP-u.

                     (3)

                     Uredba (EU) 2021/818 Europskog parlamenta i Vijeća (3) treba se uključiti u Sporazum o EGP-u.

                     (4)

                     Protokol 31. uz Sporazum o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na nacrtu odluke Zajedničkog odbora EGP-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Protokola 31. o suradnji u posebnim područjima izvan četiriju sloboda, priloženog Sporazumu o EGP-u temelji se na nacrtu odluke Zajedničkog odbora EGP-a (4).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 23. rujna 2021.

                  Za Vijeće

                  Predsjednik

               G. DOVŽAN

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Uredba (EU) 2021/818 Europskog parlamenta i Vijeća od 20. svibnja 2021. o uspostavi programa Kreativna Europa (2021.–2027.) i stavljanju izvan snage Uredbe (EU) br. 1295/2013 (SL L 189, 28.5.2021., str. 34.).

            (4)  Vidjeti dokument ST 11259/21 na http://register.consilium.europa.eu.